《偈六十三首》
宋代·释道宁

大道无私，遇缘展缩。
年年四月，今朝普请，
方来禁足。寒山亸袖舞三台，
拾得横琴弹一曲。一二三，
四五六。夏雨布长空，
清声发幽谷。直饶不堕宫商，
也是强生节目。争如野外农夫，
击壤高歌鼓腹，不学禅律威仪，
免见蜡人随逐。丹凤不栖无影树，
直透烟霄意自殊。

作者简介：释道宁（一○五三～一一一三），俗姓王，歙溪（今安徽歙县）人。祝发蒋山泉禅师，依雪窦老良禅师。踰二年，遍历丛林，参诸名宿。晚至白莲，参五祖法演禅师，顿彻法源。徽宗大观中，住潭州开福寺。政和三年卒，年六十一。为南岳下十四世，五祖法演禅师法嗣。《僧宝正续传》卷二、《嘉泰普灯录》卷一一、《五灯会元》卷一九有传。今录诗一百三十二首。